اوتگن ییل نینگ خوددی شوو دوری بیلن سالیشتیریلگنده, تورکیه نینگ استانبول شهری گه کیلگن توریست سانی فبروری آییده 173 فایز گه آشدی.
استانبول مدنیت و توریزم باشقرمه سی, جاری ییل نینگ دستلبکی ایکّی آییده اوشبو شهر گه 1 میلیون 780 مینگ 60 توریست نینگ کیلگن لیگی نی بیلدیردی.
فبروری آییده استانبول گه 956 مینگ 482 توریست نینگ کیلگن لیگی بیلدیریلرایکن, اوتگن ییل نینگ خوددی شوو آییده ایسه اوشبو رقم نینگ 350 مینگ 913 ایکن لیگی معلوم قیلیندی.
شونده ی قیلیب اوتگن ییل نینگ خوددی شوو دوری بیلن سالشتیریلگنده جاری ییل نینگ فبروری آییده استانبول گه کیلگن توریست سانی 173 فایز گه آشدی.
جنوری آییده بولگن لیگی دیک, فبروری آییده هم استانبول گه اینگ کوپ روس توریست لرنینگ (80 مینگ 628) کیلگن لیگی بیلدیریلدی.
روس لر آرتیدن ایسه اینگ کوپ آلمانلیک لر (74 مینگ 56), ایرانلیک لر (68 مینگ 940), فرانسه لیک لر (43 مینگ 560), کویت لیک لر (39 مینگ) انگلیس لر (38 مینگ 169), اسرائیل لیک لر (30 مینگ 614), عراق لیک لر (26 مینگ 985) و اوکراین لیک لر (26 مینگ 698) نینگ کیلگن لیگی معلوم قیلیندی.
